Ragnfrid Trohaug

Ragnfrid Trohaug () er ein norsk forfattar og forlagssjef. 

Ho er fødd i Bodø, men flytta seinare til Bergen etter å ha tatt vidaregåande utdanning på United World College of the Atlantic i Wales. Ho er cand.mag frå Universitetet i Bergen, med eit uavslutta hovudfag i litteraturvitskap, med delfag i kvinne- og kjønnsteori, og mellomfag i kunsthistorie og spansk språk og latinamerikastudie. Ho har også gått på Forfattarstudiet ved Høgskolen i Telemark.

Ragnfrid Trohaug har vore spaltist i Nordlands Framtid, Dag og Tid, Bergens Tidende og Klassekampen. I 2006 blei ho tilsett som barnebokredaktør i Det Norske Samlaget, etter Guri Vesaas. I 2017 blei ho forlagssjef i Cappelen Damm Barn & Ungdom.

Romanen Okkupert kjærleik er omsett til tysk, fransk og nederlandsk.

 Prisar og utmerkingar 

 I 2000 fekk ho Blix-prisen, som blir delt ut til nordnorske forfattarar som skriv på nynorsk eller nordnorsk dialekt.
 I 2000 fekk ho Kulturdepartementets debutantpris. 
 I 2002 fekk ho Guro Sandsdalens litteraturpris

 Utgjevingar 
 Okkupert kjærleik – ungdomsroman, Det Norske Samlaget, 2000
 Frå null til no – ungdomsroman, Det Norske Samlaget, 2001
 Synd.no : antologi – (bidrag i antologi), redigert av Marit Eikemo, m.fl., Det Norske Samlaget, 2001
 Dobbeltgjengaren – høyrespel, NRK, 2002 Det Norske Samlaget, 2004
 Uten grenser – antologi, Kagge Forlag, 2002
 Kvinner Care – bidrag i antologi, redigert av Anna Bache-Wiig og Morten Krogvold, Press, 2004
 Ikke mat sjimpansene – ungdomsroman, med Hilde Hagerup og Charlotte Glaser Munch, Aschehoug, 2004
 Landet Alltid Raudt – fantasyroman, Det Norske Samlaget, 2005
 Rosa prosa – bidrag i antologi, redigert av Ida Roggen og Tonje Tornes, Gyldendal, 2006
 Vi vil ha hund! – biletbok, Cappelen Damm, 2012
 Det spøker – barnebok, Det Norske Samlaget, 2018

 Referansar 

Bakgrunnsstoff
 Ragnfrid sin blogg
 Digitaliserte bøker av Ragnfrid Trohaug hjå Nasjoanlbiblioteket
 Nordnorsk Forfatterlag om Trohaug 
 Presentasjon av Ragnfrid Trohaug på nettstaden til Bergen Offentlige Bibliotek 
 Presentasjon av Ragnfrid Trohaug på nettstaden til Samlaget 
 Utgjevingar av Ragnfrid Trohaug i BIBSYS Ask

Kategori:Nynorskforfattarar
Kategori:Norske forfattarar
kategori:Folk frå Bodø
Kategori:Forfattarar frå Nordland
Kategori:Forfattarar frå Bergen
Kategori:Fantasy-forfattarar
Kategori:Norske skjønnlitterære debutantar i 2000
Kategori:Norske ungdomsbokforfattarar
Kategori:Norske barnebokforfattarar
Kategori:Vinnarar av Blixprisen
Kategori:Nynorsk i Nord-Noreg